Мерседес АМГ Ф1 баг

**Мерседес АМГ Петронас Ф1 Теам** нь 2010 оны улирлаас хойш германы автомашин үйлдвэрлэгч Даймлер ХК-ийн Формула-1-д оролцож буй баг нь юм. Энэ баг нь Их Британийн уралдааны баг Браун ГП-с гаралтай. Мөн энэ багийн төв байр нь Их Британийн Браклеид боловч Формула 1-д оролцох эрхийн лиценз нь Германы нэр дээр байдаг юм. 

Мерседес-Бенц марк нь Гран При спортод удаан жил оролцож байсан түүхтэй. 1894 онд хамгийн анх моторт спортын тэмцээнд оролцож байсан бол 1903 онд Гордон-Беннетт-Капын  тойрог замын уралдаанаас анхныхаа түрүүг авч байлаа. Үүнээс хойш 1930-аад оны сүүлийн хагаст Авто Унионтой нэгдэн нэг баг болон олон улсын авто спортод хэсэгтээ л тэргүүлж байсны дотор Рудольф Караккиолагаар хэд хэдэн удаа Европын аваргын гран прид ялалтанд хүрч байсан туршлагатай баг юм.

Дэлхийн 2-р дайны дараа Мерседес-Бенц хэсэгхэн хугацаанд автомашины уралдаанд оролцсон юм. Энэ хугацаандаа Аргентинийн нисгэгч Хуан Мануэль Фанжиогоор жолоочоо хийн 1954, 1955 онуудад хоёр удаа дэлхийн аварга болж байв. Ингээд 38 жил завсарлага авсны эцэст 1993 оноос буцаж Формула 1-д ирсэн бөгөөд эхэндээ зөвхөн хөдөлгүүр нийлүүлсэн юм. 

2010 оноос тус компани нь өөрийн үйлдвэрийн харьяа Формула 1-ийн багтай болсон бөгөөд энэ багтаа дэлхийн долоон удаагийн аварга Михаэль Шумахерийг мөн л буцаан Формула 1-д авчирсан боловч Михаэль өөрийн урьдны амжилтаа давтан гаргаж чадаагүй юм. 2014 оны улирлын тэмцээнд энэ баг нь анхныхаа зохион бүтээгчийн дэлхийн аваргыг хүртсэн бол Льюис Хамилтон хоёр дахь удаагаа жолоочийн дэлхийн аварга болжээ. 2015 оны улирлын тэмцээнд өмнөх онд хүртсэн хоёр цолоо хоёуланг нь амжилттай хамгаалав.

## Түүх
### 1954-1955 оны үйлдвэрийн харьяа баг
#### 1954 оны улирлын тэмцээн
Формула-1-д 1950-иад оноос эхлэн оролцох болсон ба 1953 оны арванхоёрдугаар сард Штутгарт дахь үйлдвэрийн хашаанд анхны туршилтын жолоогоо хийжээ. Тэдний уралдааны тэрэг нь цагтаа бэлэн болж амжаагүй учир 1954 оны улирлын тэмцээний дөрөв дэх уралдаанаас эхлэн дэлхийн аваргын тэмцээнд оролцож эхэлсэн байна.

Мерседес-Бенц W 196 загвартаа нэлээд хэдэн техникийн шинэчлэлт хийсний дотор хөтлүүр болон аэродинамикийг илүү анхаарч ажилласан байна. Хөдөлгүүр нь 2500 см3 эзэлхүүнтэй цуваа найман цилиндртэй, шинэ загварын бензин шууд тоосруулалттай хийгджээ. Шулуун зам дээр энэ тэрэг нь салхины эсэргүүцэл багатай хэлбэр болон бүтэн хөнгөнцагаан их биетэй байсан нь өрсөлдөгчдөөсөө давуу талтай байлаа. Харин хурц эргэлт бүхий нарийн зам дээр эсрэгээр жолоодоход хэцүү муу талууд ихтэй тэрэг байв. 

1954 оны долоодугаар сарын 4-нд Мерседес-Бенц анх удаа Формула-1-ийн уралдаанд оролцон, Хуан Мануэль Фанжио, Карл Клинг нараар францын гран-прид давхар ялалт байгуулсан байна. Энэ бол 1930-аад оноос хойших зилберпфайлын анхны их шан ялалт байсан ба Формула-1 уралдаанд анх удаа германы зохион бүтээгчид амжилт гаргасан тохиолдол болсон юм.

Тухайн үед тэдний жолооч байсан Фанжио нь францын их шан уралдааны өмнөx гурван тэмцээнд Мазератигийн жолооч хийсэн нь жолоочийн дэлхийн аваргад түрүүлэх боломжоо дээшлүүлэх санаа байсан аж. Тухайн үед ингэж багаа солих нь өнөө үетэй харьцуулахад харьцангуй их байсан байна. Фанжио 1954 оны францын гран-прид түрүүлснийхээ дараа германы гран-при, швейцарын гран-при, италийн гран-прид дараалан түрүүлж  нийт 42 оноогоор хоёр дахь удаагаа дэлхийн аварга цолыг хүртсэн нь Мерседес-Бенц багт анхны дэлхийн аварга цолыг авчирсан юм. Мерседес-Бенцийн бусад нисгэгчид болох Карл Клинг, Ханс Херманн нар дэлхийн аваргын хоёр гуравдугаар байрыг эзэлсэн нь Мерседес-Бенц багийг хүчтэй өрсөлдөгч болохыг илтгэсэн явдал байлаа. Мерседес-Бенц энэ улиралын нийт есөн тэмцээний зургаан гран прид нь нийт дөрвөн поле байрлал, дөрвөн хамгийн хурдан тойролтын амжилт гаргажээ.

#### 1955 оны улирлын тэмцээн
1955 онд ч бас Мерседес баг W 196-р уралдсан ба нэг загварын дугуй нь их биеийн гадна байрлалтай болон агаарын урсгалын шугмын хэлбэр бүхий их биетэй хоёр загвар байв. Тус улиралд нийт уралдааны гурван өөр хувилбарыг зохион бүтээсэн нь хоорондоо дугуй хоорондын зайгаар ялгарч байжээ. Стандарт хувилбарын дугуйн хоорондын зай 2349 мм, дунд хувилбар нь 2209 мм, хамгийн бага дугуйн хоорондын зайтай тэрэг нь 2148 мм байв. Хамгийн богино тэнхлэг хоорондын зайтай тэргийг зөвхөн Монакогийн гран прид зориулан бэлджээ.

Фанжио Мерседес-Бенцийн багт үлдэн, дөрвөн гран-при ялалт байгуулан нийт 40 оноогоор дэлхийн аварга цолыг гурав дахь удаагаа хүртжээ. 

1955 оны улирлын тэмцээн дуустал Мерседес гран-прид ч тэр спорт загварын автомашины уралдаанд ч тэр илт давамгайлж байсан ба энэ оны тэмцээн дуусгаад бүх багуудтайгаа моторт спортоос гарахаар төлөвлөсөн байв. Түүнээс гадна 1955 оны Ле Маны 24 цагийн уралдааны осолд мерседесийг төлөөлөн оролцож байсан Пьер Левег, Их Британийн тамирчин Ланс Маклинтай мөргөлдсөний улмаас 80 гаран үзэгчид амь үрэгдсэн нь тус багийг моторт спортоос гарахад бас нөлөөлсөн байдаг.

## Тоон үзүүлэлт 
### Формула-1-ийн статистик 
Мэдээ: 2021 оны Монакогийн их шан

1Зохион бүтээгчийн дэлхийн аваргыг 1958 оноос эхлэн гардуулж эхэлсэн.

### Мерседесийн бүх нисгэгчдийн Формула-1-д гаргасан амжилт 
Мэдээ: 2021 оны Монакогийн их шан

Одоо идэвхтэй уралдаж буй жолооч нарыг шар дэвсгэр өнгөөр тэмдэглэв

### Формула-1-ийн үр дүн 

### Формула 1-д гаргасан дээд амжилтууд 
## Цахим холбоос
* Мерседес-Бенц багийн албан ёсны цахим хуудас

## Эшлэл

Ангилал:Формула-1-баг
Ангилал:Аж ахуйн нэгж (Нортхэмптоншир)